முதல்வராக இருந்த ஜெயலலிதா மரணமடைந்த பிறகு, தமிழக அரசியலில் மையப்புள்ளியாக கருதப்பட்டவர் சசிகலாவின் கணவர் நடராஜன். ஆனால், கடும் உடல் நலக்கோளாறு காரணமாக தொடர் சிகிச்சையில் இருக்கிறார். மன்னார்குடி குடும்பத்தை மையப்படுத்தி தமிழக அரசியலில் புயல் அடித்துவரும் நிலையில், கடந்த சில வாரங்களாக, சென்னை குளோபல் மருத்துவமனையில் சிகிச்சை பெற்று வரும் நடராஜனுக்கு சிறுநீரகம் மற்றும் கல்லீரல் பெருமளவு பாதிக்கப்பட்டுள்ளதாக மருத்துவமனை நிர்வாகம் தெரிவித்துள்ளது. மேலும், இரண்டு உறுப்புகளையும் மாற்றுவது ஒன்றே தீர்வு என்றும், மாற்று உறுப்புகளுக்காக பதிவுசெய்து விட்டு காத்திருப்பதாகவும், ஒரு நாளைக்கு 8 மணி நேரம் என்ற அளவுக்கு டயாலிசிஸ் செய்யப்படுவதாகவும் மருத்துவமனையின் அறிக்கையில் தெரிவிக்கப்பட்டுள்ளது.